b'\n_START_ARTICLE_\nIvan (film, 2017)\n_START_SECTION_\nVsebina\n_START_PARAGRAPH_\nFilm se za\xc4\x8dne z rojstvom de\xc4\x8dka, ki ga rodi mlada Mara in ga poimenuje Ivan. Ivanovega o\xc4\x8de Roka, poro\xc4\x8dena poslovne\xc5\xbea, ki ob porodu ni prisoten in se Mari v \xc4\x8dasu v porodni\xc5\xa1nici ne oglasi na telefon. Na poti iz porodni\xc5\xa1nice Mara ugotovi, da je Rok obto\xc5\xbeen gospodarskega kriminala. Mara z otrokom poi\xc5\xa1\xc4\x8de Roka in ob sre\xc4\x8danju njegova \xc5\xbeena izve za Ivana. Maro nato na domu \xe2\x80\x93 \xc5\xbeivi v nekem Rokovem stanovanju \xe2\x80\x93 obi\xc5\xa1\xc4\x8dejo sodelavci Rokove \xc5\xbeene in jo brutalno pretepejo, stanovanje pa mora zapustiti. Z otrokom se zate\xc4\x8de v varno hi\xc5\xa1o, vendar od tam zbe\xc5\xbei in vsi trije, Mara, Rok in Ivan, se napotijo z avtom na pot. Izka\xc5\xbee se, da be\xc5\xbeijo v tujino. Na poti jim sledijo in nanese, da Ivan ostane v avtomobilu na bencinski \xc4\x8drpalki, Mara in Rok pa s tovornjakarjem zbe\xc5\xbeita v Italijo. Mara se je ob tem zna\xc5\xa1la pred nemogo\xc4\x8do izbiro med svojo ljubeznijo in svojim otrokom. Rok in Mara se odpeljeta do italijanskega mesta Merano, kjer ima Rok v ban\xc4\x8dnem trezorju veliko vsoto denarja. Trezor se zapre, preden prispeta, zato morata ostati \xc4\x8dez no\xc4\x8d. V tem \xc4\x8dasu socialna slu\xc5\xbeba Ivana preda v rejni\xc5\xa1ko dru\xc5\xbeino. Mara in Rok se vrneta v Ljubljano po Ivana, vendar sprva socialna delavka Mari, ki je bila tudi sama rejenka, ne \xc5\xbeeli vrniti otroka. Po Rokovem posredovanju oziroma podkupnini prejmeta naslov rejni\xc5\xa1ke dru\xc5\xbeine in se z avtom napotita po Ivana. Med potjo Mara namenoma vklju\xc4\x8di mobilnik in se s tem zaveda, da ju bodo lahko izsledili. Na poti Rok ustavi in obi\xc5\xa1\xc4\x8de lekarno, Mara pa z avtom zbe\xc5\xbei in poi\xc5\xa1\xc4\x8de Ivana.'